4 gerîlayanê HPG'yî ra cenazeyê Yûsûf Kayran (Zinar Akro) û Omer Demîr (Serhildan Mazî) yê ke operasyonê 3'ê Hazîrane de taxa Bayirli ya Licê ya Amedî de bombardûmananê teyaranê Tirkî û pêkewtişan de şehîd bîyî, dimayê hetê keyeyan ra ameyî girewtene Goristanê Yenîkoyî de ameyî definkerdene.
Cenazeyî Nêweşxaneyê Cigêrayîş û Perwerdeyî yê Gazî Yaşargîlî de amayêne vindertene. Keyeyan cenazeyî girewtî û polîsan reyde hetê Goristanê Yenîkoyî kewtê rayîr. Cenazeyê Kayran û Demîrî gorîstan de dimayê wecîbeyê dînî ameyî caardene ameyî definkerdene. Keyeyî, merdimî û şarî tewrê merasîmê cenaze bîyî. Binê dormegirewtişê polîsan de cenazeyî ameyî definkerdene.
Cenazeyî gerîlayanê HPG’yî Îbrahîm Çelîk (Mahîr Andok), Yûsûf Kayran (Zinar Akro) Abdûllah Tûrhan (Reber Amed) û Omer Demîr (Serhildan Mazî) yê  ke operasyonê 3’ê Hezîrane ê Amedî de şehîd bîyî,  verî 44 rojî cayê pêkewtişî de erd mendî bado ke merdimanê şehîdan ceyê qewimîyayîşî ra cenazeyî girewtî na rey zi bi mengan o morgan ê Amed û Stenbolî de yenê vindarnayene.
